García Ximéniz

García Ximéniz u Garcí Ximéniz estió seguntes a leyenda o primer rei d'o lechendario Reino de Sobrarbe.

A leyenda diz que García Ximéniz conquerió a villa de l'Aínsa a os musulmans dimpués d'una dura luita en que, cuan os cristianos ya yeran cuasi reblando a mans d'os moros, apareixió una cruz de fuego dencima d'una carrasca, o mitico árbol de Sobrarbe, que dió fuerzas a os exercitos cristianos ta enrestir y ganar a batalla. A representación teatral d'esta batalla se fa en l'Aínsa y se conoixe como A Morisma.

A elección de García Ximéniz como caudiello d'os aragoneses tamién tien un orichen mitolochico, ya que se diz que trescientos hombres que yeran reunitos en o monesterio de Sant Chuan d'a Penya lo aclamoron de pronto toz a la vegata sin haber-lo alcordato previament.

Apareixe en a Cronica de Sant Chuan d'a Penya como un hombre sin de chenealochía, que representaba a l'habitant d'a montanya.

 Bibliografía 
 G. Lera, Chema. Breve inventario de seres mitológicos fantásticos y misteriosos de Aragón. Editorial Prames. ISBN 978-84-8321-268-4.

Categoría:Reis de Sobrarbe